กลยุทธ์ลงทุนวันนี้ โบรกฯ แนะสอยกลุ่ม Mid Small Cap พร้อมชู 10 ธีมหุ้นเด่น
กลยุทธ์ลงทุนวันนี้ โบรกฯ แนะสอยกลุ่ม Mid Small Cap หลังปรับฐานลงมามากแล้ว พร้อมชู 10 ธีมหุ้นเด่น 
14 ธ.ค. 2560

บล.โนมูระ พัฒนสิน ระบุว่า คาดดัชนีวันนี้ “Rebound” แนวต้าน 1709/1715จุด แนวรับ 1695/1693จุด ดัชนีราคาผู้ผลิต (PPI) เดือนพย.ของสหรัฐฯ ปรับตัวขึ้นสู่ระดับ 3.1% ดีกว่าคาดที่ 2.9% ซึ่งถือเป็นการทำจุดสูงสุดในรอบ 5 ปี ซึ่งตัวเลขเศรษฐกิจสหรัฐฯที่แข็งแกร่ง เน้นย้ำถึงโอกาสในการปรับขึ้นอัตราดอกเบี้ยของ FED สอดคล้องกับมุมมองของ Nomura และ Consensus ที่คาด FED จะปรับขึ้นดอกเบี้ยในการประชุม FOMC วันนี้ ซึ่งปัจจัยดังกล่าวส่งผลให้ทิศทางค่าเงินดอลล่าร์แข็งค่าสั้น กดดัน Fund Flows ในเอเชียผันผวน
อย่างไรก็ตาม แนวโน้มอัตราดอกเบี้ยในช่วงถัดไปยังคงค่อยเป็นค่อยไป ดังนั้น ภาพระยะกลาง-ยาว ยังคงมองว่าค่าเงินดอลล่าร์อ่อนค่า ซึ่งจะหนุนให้ค่าเงินบาทแข็งค่าในเชิงเปรียบเทียบได้ โดยคาดการณ์ค่าเงินบาทที่ระดับ 32.6/30.8/30.8 บาทต่อเหรียญฯ ในปี 2560 2561 และ 2562 ตามลำดับ เพิ่ม Sentiment บวกต่อการลงทุนในไทย
นอกจากนี้มาตรการจากภาครัฐฯยังออกมากระตุ้นเศรษฐกิจอย่างต่อเนื่อง ล่าสุด ครม.อนุมัติงบประมาณกว่า 1.7 พันล้านบาท เพื่อใช้ในโครงการขยายการส่งเสริมการปลูกพืชหลากหลายในฤดูนาปรังปี 2061 ฟื้นรายได้เกษตรกร กระตุ้นเศรษฐกิจฐานรากและขับเคลื่อนเศรษฐกิจไทยให้เติบโตอย่างต่อเนื่อง หนุนตลาดฟื้นตัวขึ้นได้
สำหรับกลยุทธ์วันนี้กลับมาเน้นกลุ่ม Mid small cap (FN MM PSTC) หลังปรับฐานลงมามากแล้ว ผสาน 10 Theme เด่น